Z A P I S N I K
27. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 30. kolovoza 2023. 
u prostorijama Mjesne samouprave Šestine, Šestinski trg 10,
s početkom u 17:00 sati


NAZOČNI ČLANOVI VIJEĆA:
Kruno Vuk, Danijel Jagušt, Maja Pleić, Jure Tomičić, Jadranka Apostolovski, Lorena Malec Mlinarić 

ODSUTNI ČLANOVI VIJEĆA:
Mladen Kljaić

Predsjedava: Kruno Vuk, predsjednik Vijeća. 
Zapisnik vodi: Jure Tomičić

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 27. sjednicu Vijeća Mjesnog odbora Šestine.

Vijeće jednoglasno prihvaća zapisnik 26. sjednice Vijeća, održane 5. srpnja 2023. godine. 
Na prijedlog predsjednika Vijeće jednoglasno dopunjuje i utvrđuje sljedeći dnevni red:



DNEVNI RED:


1. Zahtjev za korištenje prostora
1. [bookmark: _Hlk144910640]Tekuća problematika 
1. Pitanja, prijedlozi i obavijesti



Ad.1. Zahtjev za korištenje prostora

Predsjednik Vijeća otvara točku dnevnog reda o zahtjevu za korištenje prostora od strane ''DJEČJE DRUŠTVO - PLESNI KRISTAL''. 

Vijeće jednoglasno donosi odluku o odobravanju pisanih termina koji ispunjavaju i zadovoljavaju propisanu formu te slijede:
· Svaki utorak i četvrtak – 17:00h – 21:30h
· Svaki petak – 17:00h – 21:30h
· Svaka subota – 11:00h – 12:00h






Ad.2. Tekuća problematika

Predsjednik Vijeća otvara točku dnevnog reda o tekućoj problematici:
· Dobiveno je rješenje o postavljanju uzdignutih ploha na više lokacija no preostaje rješenje za Šestinski prilaz (naknadno izvršeno, rješenje u GČ – Vijećnica Jadranka Apostolovski da se isto dostavi na uvid), Sjevernjak te slijedi njihovo postavljanje
· Završena sanacija parketa u OŠ Šestine
· Autobus u ulici Dedići – obavljen je očevid na kojem su bili prisutni ZET i nadležni gradski ured. Izvršen obilazak rute i predviđenih stanica.
Vijećnica Jadranka Apostolovski dodaje kako bi bila potrebna i stanica kod križanja sa ulicom Vince – Gramača koja nije predviđena te kako tamo obitava dosta ljudi, no predsjednik govori kako su nadležni poručili kako je nemoguće isto iz razloga raskrižja te nedovoljno prostora.
· Sanirana je nekolicina šahtova i pokrpane su neke veće rupe na prometnicama
· Živica u Šestinskom prilazu i dalje nije sanirana, a bliži se prvi dan škole gdje djeca ne mogu prolaziti nogostupom – zaključak u nastavku
· Pučka škola u Šestinama i dalje nema status kulturne baštine premda slavi 160. godina postojanja – zaključak u nastavku


ZAKLJUČAK ŽIVICA U ŠESTINSKOM PRILAZU:
Vijeće MO Šestine traži (već nekoliko godina) što hitnije postupanje po izdanom rješenju komunalnog redarstva kako bi se predmetna živica podrezala u ravnini nogostupa i omogućila kretanje istim. Prvi dan škole je za nekoliko dana, svi pješaci ionako su ugroženi a sada i djeca.
TRAŽI SE: Odgovor od nadležnih službi zašto isto nije odrađeno, zašto nije obavljen traženi očevid te odgovor mora li se dogoditi nesreća kako bi netko reagirao na nekoliko sada već desetaka prijava.


ZAKLJUČAK PUČKA ŠKOLA U ŠESTINAMA:
Vijeće MO Šestine traži da se predmetna građevina koja slavi 160 godina postojanja i koja ima predmetni status prvog školovanja Šestinčana i svih koji su tada pripadali toj župi uvrsti u kulturno dobro Grada Zagreba kako bi se sačuvala vrijedna kulturna baština. Od 1863. godine školu je pohađalo mnogo učenika ovog područja i bilo bi zaista šteta da nešto tako propada, te se nitko o tome ne brine. 
















Ad.3. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

· Zelene površine s obzirom na ostale u gradu su uređene
· Održava se turnir u malom nogometu uz popratni sadržaj na školskom igralištu od 31.8. do 3.9. 
· Trenutno se nitko nije javio na natječaj za izgradnju i proširenje dječjeg parka u Šestinskom vijencu


Sjednica je završila u 18:00 sati. 

KLASA: 024-08/23-003/1496
URBROJ: 251-13-11-2/003-23-2
U Zagrebu, 30. kolovoza 2023.


Zapisnik obradila: Mirela Gašpert Bertić

		

Zapisnik vodio:
 Jure Tomičić

